

LĒMUMS

Ādažos, Ādažu novadā

2024. gada 8. maijā **Nr.180**

**Par izsoles rezultātiem tirdzniecības vietām pasākumā “Gaujas svētki Ādažos 2024”**

Ar Ādažu novada pašvaldības domes 28.03.2024. lēmumu Nr. 119 “Par neapbūvētu zemesgabalu nomas maksu pasākumā “Gaujas svētki Ādažos”” (turpmāk – Lēmums) tika apstiprināts īslaicīgās nomas tirdzniecības vietu zonu izvietojums, nomas maksas sākumcenas un noteikts uzdevums Pašvaldības mantas iznomāšanas un atsavināšanas komisijai (turpmāk – Komisija) organizēt īstermiņa nomas tiesību mutisko izsoli.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Komisija tās 03.04.2024. sēdē (protokols Nr. ĀNP/1-7-14-2/24/9) apstiprināja pašvaldībai piederoša nekustamā īpašuma:
   1. “Gaujas ielas skvēri”, Ādažos, zemes vienības ar kadastra apzīmējumu 8044 007 0429 (turpmāk – “A zona”) īstermiņa zemes nomas tiesību mutiskās izsoles ar augšupejošu soli noteikumus Nr. ĀNP/1-7-14-1/24/11 (turpmāk – Noteikumi), nosakot izsoles sākumcenu 7000 *euro,* bez PVN (izsoles solis ir 300 *euro*);
   2. “Gaujas ielas skvēri”, zemes vienības ar kadastra apzīmējumu 8044 007 0446, adrese: Gaujas iela 18, Ādažos, teritorijas daļas un “Gaujas iela”, Ādažos, zemes vienības ar kadastra apzīmējumu 8044 007 0485 teritorijas daļas (turpmāk – “B zona”) īstermiņa zemes nomas tiesību “B zonas” mutiskās izsoles ar augšupejošu soli noteikumus Nr. ĀNP/1-7-14-1/24/12, nosakot izsoles sākumcenu 3000 *euro,* bez PVN (izsoles solis ir 200 *euro*).
2. Nomas teritoriju izmantošanas mērķis “A zona” - sabiedriskā ēdināšana un alkohola tirdzniecība, un “B zona” - konditorejas izstrādājumu, ātro uzkodu (t.sk., hotdogi, burgeri, vafeles, pankūkas, suši, nageti, u.tml.), bezalkoholisko dzērienu un dzērienu ar zemu alkohola saturu tirdzniecība.
3. SIA “Interbaltija” 04.03.2024. veica abu zonu tirgus nomas maksas noteikšanu un noteica, ka vienas tirdzniecības vietas vidējā koriģētā nosacītā nomas likme ir 116,97 *euro*/dienā, noapaļojot 117 *euro*, kas par **divām dienām ir 234 *euro,*** bez PVN.
4. Saskaņā ar Komisijas 24.04.2024. atzinumu (protokols Nr. ĀNP/1-7-14-2/24/14):
   1. SIA "AK TRANSGROUP", reģ. Nr. 40103182152 atbilda izsoles “A zonā” noteikumu prasībām un tika reģistrēta izsoles dalībnieku reģistrācijas sarakstā;
   2. izsole “B zonā” tika atzīta par nenotikušu, jo izsolei nereģistrējās neviens dalībnieks.
5. Pašvaldības tīmekļvietnē [www.adazunovads.lv](http://www.adazunovads.lv) 04.04.2023. tika publicēti paziņojumi par īstermiņa zemes nomas tiesību izsolēm “A zonā” un “B zonā”.
6. Komisija 30.04.2023. veica mutisko izsoli “A zonai” izsoles noteikumos noteiktajā kārtībā (protokols Nr. ĀNP/1-7-14-2/24/17) un par izsoles uzvarētāju atzina SIA "AK TRANSGROUP" ar zemes nomas maksu 7300 *euro,* bez PVN.
7. Pasākums notiek 2024. gada 25. un 26. maijā, un laika trūkuma dēļ nav iespējams organizēt atkārtotu publisku izsoli, lai noskaidrotu pretendentus uz tirdzniecības vietām “B zonā”.

Pamatojoties uz Pašvaldību likuma 73. panta pirmo un ceturto daļu, Ministru kabineta 19.06.2024. noteikumiem Nr. 350 “Publiskas personas zemes nomas un apbūves tiesības noteikumi” 32. un 43. punktu, un izsoles noteikumiem, Ādažu novada pašvaldība dome

**NOLEMJ**:

* 1. Apstiprināt Ādažu novada pašvaldībai piederoša nekustamā īpašuma “Gaujas ielas skvēri”, kadastra numurs 8044 007 0429, Ādažos, zemes vienības ar kadastra apzīmējumu 8044 007 0429 (platība 0,2929 ha) īstermiņa zemes nomas tiesību mutiskās izsoles rezultātus “A zonai” publiskā pasākuma “Gaujas svētki Ādažos” laikā.
  2. Slēgt īstermiņa zemes nomas līgumu par 1. punktā minētā nekustamā īpašuma īstermiņa zemes nomu ar SIA “AK TRANSGROUP” (reģ. Nr. 4010318215, juridiskā adrese: Rīgas gatve 4, Ādaži, Ādažu nov., LV-2164) par 7300,- *euro* (septiņi tūkstoši trīs simti euro*,* 00 centi), bez PVN.
  3. Atzīt pašvaldības nekustamā īpašuma “Gaujas ielas skvēri”, Ādažos, kadastra numurs 8044 007 0429, zemes vienības ar kadastra apzīmējumu 8044 007 0446, adrese: Gaujas iela 18, Ādaži, Ādažu nov., teritorijas daļas (platība 0,0690 ha) un nekustamā īpašuma “Gaujas iela”, Ādažos, kadastra numurs 8044 007 0485, zemes vienības ar kadastra apzīmējumu 8044 007 0485 teritorijas daļas (platība 0,0630 ha) īstermiņa zemes nomas tiesību “B zonas” mutisko izsoli par nenotikušu.
  4. Ādažu novada kultūras centra vadītājai organizēt sabiedriskās ēdināšanas pakalpojumu (konditorejas izstrādājumu, ātro uzkodu, bezalkoholisko dzērienu un dzērienu ar zemu alkohola saturu) nodrošināšanu 7 tirdzniecības vietām “B zonā” (pielikumā) un līdz 14.05.2024. iesniegt informāciju pašvaldības Centrālās pārvaldes Juridiskajai un iepirkumu nodaļai par uzņēmumiem, ar kuriem slēdzami īstermiņa nomas līgumi.
  5. Noteikt zemes nomas maksu par 18 m2 lielu tirdzniecības vietu “B zonā” par divām dienām 234 *euro* (divi simti trīsdesmit četri *euro*, 00 centi), bez PVN.
  6. Juridiskajai un iepirkumu nodaļai līdz 17.05.2024. sagatavot īstermiņa zemes nomas līgumu projektus un organizēt to parakstīšanu.
  7. Pašvaldības mantas iznomāšanas un atsavināšanas komisijai 8 darba dienu laikā pēc šī lēmuma pieņemšanas publicēt informāciju par izsoļu rezultātiem pašvaldības tīmekļvietnē [www.adazunovads.lv](http://www.adazunovads.lv).
  8. Pašvaldības izpilddirektoram noslēgt nomas tiesību līgumus un organizēt to izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU